<classify> MKUU wa Mkoa wa Arusha amewataka makatibu tawala DAS wa wilaya zote, kushiriki vikao na kutoa taarifa kwa wakuu wao wa wilaya ili waweze kuzifanyia kazi.Gambo alisema hayo mwishoni mwa wiki wakati alipozungumza na watumishi katika kikao kazi cha watumishi, wakuu wa idara, taasisi mbalimbali za mkoa wa Arusha.Alisema baadhi ya makatibu tawala wa wilaya, wamekuwa wanahudhuria vikao mbalimbali vya kazi na kuhodhi taarifa za vikao na kutowashirikisha wakuu wao wa wilaya, jambo linalokwamisha utekelezaji wa maazimio mbalimbali.Kutokana na hilo, aliwataka makatibu tawala hao kubadili aina ya utendaji wao wa kazi na kuwataka wajitambue na kuwasaidia wakuu wa wilaya.Ni makatibu wa wilaya wangapi wanajua matokeo ya jambo fulani, unajua ukishakuwa katibu tawala wa wilaya hakuna kitu kisichokuhusu.Kuna baadhi ya maeneo ma-DAS wanakushangaa ukiuliza jambo, wanashughulika na masuala yasiyo na tija, wanajisahau kuwa wao ni viongozi wanaweza kujadiliana na kutatua changamoto zao, alisema.Katika hatua nyingine, akizungumza katika kikao hicho, Mhandisi wa Wakala wa Barabara za Mijini na Vijijini Tarura Wilaya ya Karatu, Julius Kaaya alisema ujenzi wa barabara ya NBC- Kudu kwa kiwango cha lami, unakwama kukamilika kwa wakati kutokana na mkandarasi, Kampuni ya Jonenac Construction Ltd kutokuwa na malighafi ya tabaka la lami, kunakosababishwa na uhaba wa vifaa hivyo.Aliongeza kuwa kuchelewa kukamilika kwa ujenzi wa barabara hiyo ya lami yenye urefu wa kilomita 10, kumewafanya wananchi kutumia gharama kubwa wanapotaka kwenda makao makuu ya wilaya ya Karatu kupata huduma mbalimbali.  <topic>: kitaifa 